EA รุกลงทุน “สมาร์ทบัส” หวังขยายฐาน-เพิ่มความสามารถแข่งขัน
EA ส่งบ.ย่อย “อีทรานสปอร์ต โฮลดิง” เข้าซื้อหุ้น "สมาร์ทบัส" ในสัดส่วน 99.99% เพื่อขยายและเพิ่มความสามารถในการแข่งขันของกลุ่มบริษัท
EA ส่งบ.ย่อย “อีทรานสปอร์ต โฮลดิง” เข้าซื้อหุ้น "สมาร์ทบัส" ในสัดส่วน 99.99% เพื่อขยายและเพิ่มความสามารถในการแข่งขันของกลุ่มบริษัท
21 มี.ค. 2565

บริษัท พลังงานบริสุทธิ์ จำกัด (มหาชน) หรือ EA เปิดเผยว่า บริษัท อีทรานสปอร์ต โฮลดิง จำกัด (ETH) ซึ่งเป็นบริษัทย่อย ได้เข้าซื้อหุ้นสามัญ 99.99% ในบริษัท สมาร์ทบัส จำกัด (SMB) จาก บริษัท เกคโค่ โฮลดิ้ง จำกัด (ซึ่งเป็นผู้ถือหุ้นใน SMB 99.99%) และจากผู้ถือหุ้นรายย่อยอื่นๆ ทำให้ภายหลังการซื้อหุ้นสามัญดังกล่าว ETH จึงเป็นผู้ถือรายใหญ่ถือหุ้นสามัญใน SMB จำนวน 9,999,998 หุ้น มูลค่าที่ตราไว้หุ้นละ 100 บาท คิดเป็นสัดส่วน 99.99% ของหุ้นทั้งหมด เพื่อขยายและเพิ่มความสามารถในการแข่งขันของกลุ่มบริษัท
ทั้งนี้ SMB ได้เสร็จสิ้นการจดทะเบียนเปลี่ยนแปลงบัญชีรายชื่อผู้ถือหุ้นกับกรมพัฒนาธุรกิจการค้า กระทรวงพาณิชย์ ในวันที่ 18 มีนาคม 2565 ดังนั้น SMB และบริษัทย่อยของ SMB จะถือเป็นบริษัทย่อยของ ETH ในวันดังกล่าว